Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 772/12/8811	Trebišov, 1.10.2014
EEČ : 2-69-536-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec XXXXX, si neplní svoju vyživovaciu povinnosť v mieste svojho trvalého bydliska a inde, aj napriek tomu, že mu táto povinnosť bola uložená rozsudkom Okresného súdu XXXXX zo dňa 28.07.2010, právoplatného dňa 20.09.2010, na základe ktorého bol mal. XXXXX H. zverený do náhradnej osobnej starostlivosti XXXXX a XXXXX a ako rodič je povinný platiť na výživu XXXXX, mesačne sumou 30 % zo sumy životného minima, počnúc od právoplatnosti rozsudku k rukám XXXXX a XXXXX, a to vždy do 25. dňa toho ktorého mesiaca vopred, čím takto za obdobie od 01.09.2010 až doposiaľ dlhuje na bežnom výživnom sumu vo výške 1.292,55 €XXXXX

lebo zanikla trestnosť činu

Odôvodnenie:

	Uznesením policajného orgánu OR PZ, Odboru kriminálnej polície v Trebišove pod sp. zn. ORP-340/OVK-TV-2012 zo dňa 31.08.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 ods. 1 písm. a) Tr. zákona o účinnej ľútosti a dlh na bežnom výživnom za obdobie od 01.09.2010 doposiaľ vo výške 1.292,55 € uhradil k rukám XXXXX a XXXXX, ktorým bol maloletý zverený súdom do náhradnej osobnej starostlivosti peňažnými poštovými poukazmi. 

	Uvedenú skutočnosť potvrdila vo svojej výpovedi dňa 23.09.2014 na č. l. 22 vyšetrovacieho spisu, v ktorej uviedla, že dlh na bežnom výživnom za žalované obdobie považuje zo strany otca dieťaťa za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka